ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...นายเซเว่น
กลิ่นไม่ดีโครงการไทยเข้มแข็งก่อสร้างศูนย์ประชุมภูเก็ต ที่กรมธนารักษ์รับผิดชอบ ทำเอา หมอ 19 บาทนพ.พฤฒิชัย ดำรงรัตน์ รมช.คลัง ที่กำกับดูแลนั่งไม่ติดเพราะคิดไม่ถึง สั่งผู้บริหารชี้แจงเป็นการด่วน หลังพบว่าเรื่องบังเอิญเงินงวดแรกที่ต้องจ่ายให้กับผู้ที่ได้รับว่าจ้างออกแบบ 40% ตรงกับค่าหัวคิวที่เก็บพอดิบพอดี
...l...ร้อนถึง เทวัญ วิชิตะกุล อธิบดีกรมธนารักษ์ ต้องออกหน้ามาชี้แจงว่ากรมธนารักษ์อยู่ระหว่างการจ้างสถาบันเทคโนโลยีพระจอมเกล้า เจ้าคุณทหารลาดกระบัง วงเงิน 107 ล้านบาท มาออกแบบศูนย์ประชุมโดยสถาบันเทคโนฯ ขอเบิกจ่ายเงินล่วงหน้าในงวดแรก 40% ของวงเงินที่จัดจ้าง เนื่องจากการปฏิบัติงานจำเป็นต้องลงพื้นที่ใช้เงินมากไม่เกี่ยวกับค่าหัวคิวนักการเมืองแต่ประการใด ทำเอาหมอ 19 บาทโล่งอก 
...l...แต่ที่หงุดหงิดเรื่องนี้มากที่สุด หนีไม่พ้น กรณ์ จาติกวณิช รมว.คลัง เพราะถึงไม่ได้รับผิดชอบโดยตรง แต่ก็ปัดความรับ ผิดชอบในฐานะเจ้ากระทรวงไม่ได้ 
...l...เรื่องนี้ถ้า กรณ์ และ หมอ 19 บาทเอาจริง ตั้งกรรมการสอบเรื่องนี้คนในกรมธนารักษ์บอกว่าผลน่าจะออกมาใกล้เคียงกับการตรวจสอบโครงการไทยเข้มแข็งของกระทรวงสาธารณสุข ที่ทำให้ผู้ที่เกี่ยวข้องหลุดจากเก้าอี้กันเป็นแถว
...l...ตอนนี้คงต้องวัดใจกระทรวงการคลัง ว่า เมื่อต้องเจอเรื่องทุจริตโครงการไทยเข้มแข็งเข้ากับตัวเองบ้าง จะสร้างมาตรฐานให้กับสังคมชื่นชมได้อย่างไร ส่วนการจะไปล้มว่าจ้าง สถาบันเทคโนโลยีพระจอมเกล้า เจ้าคุณทหารลาดกระบัง แล้วให้ผู้ออกแบบราบอื่นเสนอแบบเข้ามาเห็นท่าจะยาก เพราะเดินหน้าออกแบบไปแล้ว วิธีการคือทำอย่างไรไม่ให้ล็อกสเปก ถือเป็นโจทย์ใหญ่ของ “หมอ 19 บาท นพ.พฤฒิชัย กับ กรณ์” ที่ต้องหาทางสกัด...อย่าให้ใครมาหากินใต้โต๊ะ ใต้จมูกเด็ดขาด..
...l...มีข่าวดี ในวันที่ 16 ก.พ. 2552 รมว.คลัง กรณ์ จาติกวณิช จะแถลงข่าวโครงการจำหน่ายสายรัดข้อมือเฉลิมพระเกียรติ “ความสุขของพ่อ ความสุขของคนไทย” หลังจากได้การตอบรับอย่างดีในช่วงกิจกรรมวันพ่อของปีที่ผ่านมา ครั้งนี้จะขอความร่วมมือจากสถาบันการเงินของรัฐทุกแห่งช่วยขายให้กับคนไทยทั่วประเทศที่ต้องการสายรัดข้อมือ เป็นขวัญและกำลังใจของชีวิต